முத்துப்பேட்டை, ஏப்ரல்/17/2015: முத்துப்பேட்டை பழைய பேருந்து நிலையம் அருகே மிக பெரிய பரப்பளவில் பட்டரைக்குளம் உள்ளது. இதில் சுற்று புறமும் தனியார் ஆக்கிரமிப்பு செய்ததால் குளம் சுருங்கி குட்டையாக மாறிவிட்டது. மேலும் குளத்திற்கு தண்ணீர் வரும் வாய்களையும் தனியார் ஆக்கிரமித்தால் தண்ணீர் வர தடைப்பட்டு குளம் வரண்டு போகி இதனால் சுமார் 10 வருடங்களுக்கு மேல் குளம் மக்கள் பயன் பாட்டில் இல்லாமல் போனது. இந்த நிலையில் சென்ற ஆண்டு பேரூராட்சி நிர்வாகம் மக்கள் பயன் பாட்டில் இல்லாத இந்த பட்டரை குளத்திற்கு தூர் வாரி சுத்தம் செய்ய 27 லட்சம் நிதி ஒதுக்கீட்டு செய்தது. ஆனால் பேரூராட்சி நிர்வாகம் மதிப்பீட்டுக்கு முரனாக குளத்துக்குள் ஆக்கிரமிப்பு செய்தவர்களுக்கு வசதியாக தடுப்பு சுவர் மற்றும் நல்லநிலையில் இருந்த படித்துறைகளை இடித்து புதிய படித்துறை கட்டும் பணிகளை மேற்கொண்டனர். இதனை தடுத்து நிறுத்த முத்துப்பேட்டை சமூக ஆர்வலர் முகமது மாலிக் என்பவர் உயர் அதிகாரிகளுக்கு புகார் மனு கொடுத்தார். இதனை அதிகாரிகள் தடுத்து நிறுத்தவில்லை.